CELEX: 32004R1820
Language: hr
Date: 2004-10-20 00:00:00
Title: Uredba Komisije (EZ) br. 1820/2004 od 20. listopada 2004. o izmjeni Uredbe (EZ) br. 2208/2002 o utvrđivanju detaljnih pravila za primjenu Uredbe Vijeća (EZ) br. 814/2000 o mjerama informiranja u vezi sa zajedničkom poljoprivrednom politikom

03/Sv. 40
            
            
               HR
            
            
               Službeni list Europske unije
            
            
               135
            
         32004R1820
   
               L 320/14
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1820/2004
   od 20. listopada 2004.
   o izmjeni Uredbe (EZ) br. 2208/2002 o utvrđivanju detaljnih pravila za primjenu Uredbe Vijeća (EZ) br. 814/2000 o mjerama informiranja u vezi sa zajedničkom poljoprivrednom politikom
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 814/2000 od 17. travnja 2000. o mjerama informiranja u vezi sa zajedničkom poljoprivrednom politikom (1), a posebno njezin članak 9.,
   budući da:
   
               (1)
            
            
               Uredba Komisije (EZ) br. 2208/2002 (2) predviđa poziv za podnošenje ponuda kako bi se osiguralo da potpore utvrđene Uredbom (EZ) br. 814/2000 dobiju najširi publicitet i da se odaberu najbolje mjere. Poziv za podnošenje ponuda mora biti objavljen do 31. srpnja svake godine. U interesu dobre administracije, vezano posebno uz proširenje programa predviđenog Uredbom (EZ) br. 814/2000 na državljane novih država članica, taj datum treba pomaknuti za tri mjeseca.
            
         
               (2)
            
            
               Uredbu (EZ) br. 2208/2002 treba stoga izmijeniti.
            
         
               (3)
            
            
               Mjere utvrđene u ovoj Uredbi u skladu su s mišljenjem Odbora Europskog fonda za smjernice i jamstva u poljoprivredi (EFSJP),
            
         DONIJELA JE OVU UREDBU:
   Članak 1.
   U članku 3. Uredbe (EZ) br. 2208/2002, datum 31. srpnja se ovime zamjenjuje datumom 31. listopada.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. listopada 2004.
      
         
            Za Komisiju
         
         Franz FISCHLER
         
            Član Komisije
         
      
   
   
      (1)  SL L 100, 20.4.2000., str. 7.
   
      (2)  SL L 337, 13.12.2002., str. 21.